Я лічу, што Кангрэс дэмакратычных сілаў павінен прыняць механізм вызначэння па аднаму найбольш аўтарытэтнаму кандыдату ў кожнай з акругаў. Напрыклад, гэта могуць быць рэкамендацыі рэгіянальных кааліцый дэмакратычных сілаў. З гэтых кандыдатаў павінен быць сфармаваны аб'яднаны еўрапейскі спіс. Аўтарытэтныя ў беларускім грамадстве асобы павінны заклікаць выбаршчыкаў да галасавання толькі за кандыдатаў з аб'яднанага спіса і аказаць ім палітычную і інфармацыйную падтрымку. Рэалізацыя такога механізму павінна быць адной з бліжэйшых задачаў пастаяннага каардынуючага органа, створанага кангрэсам дэмакратычных сілаў.